जाडोको मौसममा मुटु रोगीले आफ्नो स्वास्थ्यमा ध्यान नदिए हृदयाघातको सम्भावना वृद्धि हुन्छ । यसको निश्चित कारण हुँदैन । तर पनि धेरैजसो बिरामीलाई बिहान उठ्नासाथ हृदयाघात तथा स्ट्रोक हुन्छ । मुटुको धमनी ब्लक भएर रक्तसंचार नभएपछि मुटुमा क्षति पुग्छ । त्यसैलाई हर्ट एट्याक भनिन्छ । चाडपर्वको मौसम भएकोले पनि मानिसहरू आफ्नो स्वास्थ्यलाई ध्यान नदिई मौका यही हो भनेर धेरै खान्छन् । बढी धूम्रपान गर्छन् । धूमपान र मदिरापानले स्वास्थ्यमा नकारात्मक असर पुर्‍याउँछ ।
